23.1.2015 Den Europæiske Unions Tidende L 18/485 KOMMISSIONENS GENNEMFØRELSESAFGØRELSE (EU) 2015/73 af 3. december 2014 om vedtagelse af ottende ajourførte liste over lokaliteter af fællesskabsbetydning i det boreale biogeografiske område (meddelt under nummer C(2014) 9092) EUROPA-KOMMISSIONEN HAR — under henvisning til traktaten om Den Europæiske Unions funktionsmåde og under henvisning til Rådets direktiv 92/43/EØF af 21. maj 1992 om bevaring af naturtyper samt vilde dyr og planter ()), særlig artikel 4, stk. 2, tredje afsnit, og ud fra følgende betragtninger: (1) Det boreale biogeografiske område, som omhandlet i artikel 1, litra c), nr. iii), i direktiv 92/43/EØF, omfatter dele af Finlands og Sveriges territorier i Unionen samt Estlands, Letlands og Litauens territorier i Unionen, som specificeret på det biogeografiske kort, der blev godkendt den 20. april 2005 af det udvalg, som er nedsat ved direktivets artikel 20, i det følgende benævnt »Habitatudvalget«. (2) — Der blev ved Kommissionens beslutning 2005/101/EF (?) vedtaget en foreløbig liste over lokaliteter af fællesskabs- betydning i det boreale biogeografiske område, som omhandlet i direktiv 92/43/EØF. Listen blev senest ajourført ved Kommissionens gennemførelsesafgørelse 2013/742/EU (). (3) — Lokaliteterne på listen over lokaliteter af fællesskabsbetydning i det boreale biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net. (4) — Medlemsstaterne har siden oktober 2012 foreslået yderligere lokaliteter af fællesskabsbetydning i det boreale biogeografiske område i henhold til artikel 1 i direktiv 92/43/EØF. Medlemsstaterne har desuden indgivet ændringer til oplysninger vedrørende lokaliteter, som optræder på listen over lokaliteter af fællesskabsbetydning i det boreale biogeografiske område. (5) — Kommissionen har efter aftale med de enkelte medlemsstater opstillet et udkast til en liste, som også indeholder lokaliteter med prioriterede naturtyper eller prioriterede arter, og der bør på grundlag af dette udkast vedtages en ajourført liste over lokaliteter, der er udvalgt som lokaliteter af fællesskabsbetydning i det boreale biogeografiske område. Artikel 4, stk. 4, og artikel 6, stk. 1, i direktiv 92/43/EØF finder anvendelse på de nyligt tilføjede lokaliteter. (6) — Kendskabet til forekomsten og fordelingen af naturtyperne og arterne bliver stadig bedre som følge af den overvågning, der finder sted i medfør af artikel 11 i direktiv 92/43/EØF. Derfor er lokaliteterne på EU-niveau blevet vurderet og udvalgt på grundlag af de bedste foreliggende oplysninger. (7) — Nogle medlemsstater har ikke foreslået lokaliteter nok til at inødekomme kravene i direktiv 92/43/EØF for nogle naturtyper og arter. Endvidere er kendskabet til forekomsten og fordelingen af nogle naturtyper i bilag I og nogle arter i bilag II til direktiv 92/43/EØF fortsat ikke tilstrækkeligt. For de pågældende naturtyper og arter kan det derfor ikke konkluderes, at Natura 2000-nettet er fuldstændigt. For at gøre lovgivningen klar og gennemskuelig bør gennemførelsesafgørelse 2013/742/EU ophæves. (8) — Foranstaltningerne i denne afgørelse er i overensstemmelse med udtalelse fra Habitatudvalget — () EFTL 206 af 22.7.1992,s. 7. (?) Kommissionens beslutning 2005/101/EF af 13. januar 2005 om vedtagelse af listen over lokaliteter af fællesskabsbetydning i det boreale biogeografiske område i henhold til Rådets direktiv 92/43/EØF (EUT L 40 af 11.2.2005, s. 1). () Kommissionens gennemførelsesafgørelse 2013/742/EU af 7. november 2013 om vedtagelse af syvende ajourførte liste over lokaliteter af fællesskabsbetydning i det boreale biogeografiske område (EUT L 350 af 21.12.2013, s. 555).